ดร.นิเวศน์ เหมวชิรวรากร ไม่ได้ซื้อหรือขายหุ้นแม้แต่ตัวเดียว และรู้สึกว่าไม่มีหุ้นที่น่าสนใจพอที่จะซื้อเพื่อถือระยะยาวแบบ VI เพราะเหตุใด
ดร.นิเวศน์ เหมวชิรวรากร ไม่ได้ซื้อหรือขายหุ้นแม้แต่ตัวเดียว และรู้สึกว่าไม่มีหุ้นที่น่าสนใจพอที่จะซื้อเพื่อถือระยะยาวแบบ VI เพราะไม่มี Margin of Safety หรือส่วนต่างเพื่อความปลอดภัยเพียงพอ  หุ้นที่ดีเป็นซุปเปอร์สต็อกก็มักจะมีราคาแพงค่า PE สูงตั้งแต่ 30 เท่าขึ้นไปซึ่งคิดว่าบางตัวราคาก็อาจจะยังพอยอมรับได้ว่าสมเหตุผล  แต่ในสภาวะของเศรษฐกิจสังคมการเมืองของไทยมันก็อาจจะยังมีความเสี่ยง  โอกาสขาดทุนในระยะยาวก็เป็นไปได้ไม่ต้องพูดถึงระยะสั้นที่อาจจะขาดทุนได้ง่าย ๆ   ส่วนหุ้นราคาถูกนั้น  แม้ว่าจะถูกจริงแต่ก็ยังไม่ถูกมากพอที่จะลงทุนได้อย่างสบายใจ  เหนือสิ่งอื่นใดก็คือ  ก็ได้ลงทุนไปแล้วหลายตัวตั้งแต่ปี 2560  ดังนั้น  จึงอยากจะเก็บเงินสด  “ก้อนสุดท้าย”  หรือบางคนเรียก  “ก๊อกสุดท้าย”  เอาไว้เผื่อตลาดหุ้นตกลงมาแรงเป็น  “แพนิก”  จะได้มีเงินสดมาซื้อหุ้นในราคาที่ถูกมากได้

ที่พูดว่า “ไม่ได้ทำอะไรเลย”  ทั้งปี 2561 นั้น  ว่าที่จริงก็คงไม่ใช่และก็ไม่ถูกเลย  ความเป็นจริงก็คือ  ก็ยังคง “ทำอย่างเดิม”  อย่างที่เคยทำมาทุกปีเป็นเวลาหลายสิบปีแล้ว ยังอ่านหนังสือจำนวนมากทั้งทางด้านของการลงทุน  จิตวิทยาของมนุษย์ที่อิงกับยีน  ประวัติศาสตร์  เรื่องของสุขภาพและอื่น  ๆ  อีกมาก  ติดตามข่าวคราวเกี่ยวกับตัวหุ้นและราคาหุ้น  พฤติกรรมของการลงทุนของนักลงทุนในตลาดรวมถึงพฤติกรรมของคนทั่วไป ซึ่งแน่นอนรวมไปถึงข่าวคราวของดาราภาพยนตร์และเซเล็บทั้งหลายเพื่อที่จะเรียนรู้โลกและสังคมโดยรวม  ทั้งหมดนั้นก็เพื่อที่จะสามารถตัดสินใจเลือกหุ้นและการลงทุนต่าง ๆ  ได้ดีขึ้น  สิ่งเดียวที่ไม่ได้ทำในปี 2561 ก็คือ  ไม่ได้ซื้อหรือขายหุ้น  ไม่ได้ลืมทำ เพียงแต่เลือกที่จะไม่ทำหรือไม่เห็นว่าควรทำหรือต้องทำ นั่งรอไปเรื่อย ๆ  แต่มองและคิดอยู่ตลอดเวลา  ถ้าสมมุติว่ามีคนแอบมองอยู่ตลอดเวลา เขาคงจะรู้สึกว่าแปลก  วัน ๆ  นั่งอ่านแต่หนังสือหน้าจอคอมพิวเตอร์แล้วบอกว่าทำงานหนักและก็ดูเหมือนว่าจะทำเงินได้มากเกือบทุกปี
ความรู้ทางการเงิน,ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน